
EXPUNERE DE MOTIVE
la Proiectul de hotărâre privind atribuirea în folosință gratuită, cu contract de comodat pe o perioada de 10  ani a imobilului  ,situat in Timișoara ,str. Martir  Cernăianu ,nr.31 către Direcția de Asistență Socială a Municipiului Timișoara, pentru desfășurarea  activității Centrului de Incluziune Socială
	Direcția de Asistență Socială a Municipiului Timișoara este un serviciu public  cu personalitate juridică, înființat prin HCLMT nr.218/27.06.2017, în subordinea  Consiliului Local al Municipiului Timișoara  .
	Prin adresa cu numarul CT2017—005381/30.08.2017, Direcția de Asistență Socială a Municipiului Timișoara, solicită alocarea imobilului din Timișoara ,str. Martir Cernăianu nr.31 , în vederea desfășurării activităților specifice din cadrul Centului de Incluziune Socială .
	Spațiul situat în imobilul din Timișoara ,Str. Martir Cernăianu ,nr.31 are o suprafață construită de   88,64 m.p,o curte de 229 m.p și teren arabil (gradină) de 191 m.p,fiind înscris în Cartea Funciară nr.429823 Timișoara ,nr.topo 22426,22427,  în domeniul public al Municipiului Timișoara .

Acest imobil  a fost inchiriat Asociației Adventiștilor de Ziua a VII Mișcarea de Reformă începând din 27.07.1998 ,pâna la data de 17.08.2017,data predării spațiului către Primaria Timișoara .În prezent spațiul este neînchiriat, liber de sarcini ,putand fi valorificat prin atribuire în folosință gratuită. 
	Solicitarea cu numărul CT2017- 005381/30.08.2017, a fost analizată în ședința din 29.09.2017, de către Comisia de Analiză a Spațiilor cu Altă Destinație decât aceea de locuință situate în imobile proprietatea Primariei Timișoara precum și în proprietatea Statului Roman, în administrarea Consiliului Local al Municipiului Timișoara înființată prin HCLMT nr.12/26.06.2012 și modificată prin HCLMT nr.386/01.08.2014 , HCLMT nr.543/31.10.2014, HCLMT nr.91/01.03.2016, HCLMT nr.21/07.07.2016 și HCLMT nr.250/27.06.2017 . 
	Comisia a avizat favorabil aceasta solicitare, de atribuire în folosință gratuită pe baza de contract de comodat, pe o perioada de 10 ani a imobilului situat in Timișoara ,Str. Martir Cernaianu nr.31,către Direcția de Asistență Socială .
	Având in vedere Procesul verbal al ședintei din 29.09.2017 a Comisiei de Analiza a Spațiilor cu Altă Destinație decât aceea de locuință ;
	În conformitate cu prevederile art. 36 alin. (2) lit. c) şi art.124 din Legea nr. 215/2001 privind administraţia publică locală, republicată şi modificată;
	Considerăm oportună promovarea Proiectului de hotărâre în forma prezentată spre dezbatere în plenul Consiliului Local al Municipiului Timișoara . 

